open-index/open-wikipedia-markdown huggingface dataset:
Аруп Чатерџи

**Аруп Чатерџи** (Aroup Chatterjee) е роден во Калкута, Индија. Чатерџи по професија е лекар, работи во Англија.
Автор е на книгата *Мајка Тереза: Конечна пресуда* (Mother Teresa: The Final Verdict) која го поставува под прашалник правото на слава за Мајка Тереза како симбол на несебчиното служење.

Тој ја обвини Мајка Тереза за неправедно оштетување на репутацијата на градот Калкута. Во неговата книга, Чатерџи тврди дека Мајка Тереза ја преувеличи службата која таа ја правеше меѓу сиромашните, дека не ги искористи правилно мошне огромните суми на пари кои ѝ беа донирани за помагање на сиромашните и дека медицинската нега давана во објектите раководени од страна на *Сестрите на Милосрдието* беше крајно неадекватна.

Чатерџиевите критички забелешки го инспирираа документарецот насловен како „Ангел на пеколот„ кој беше прикажан на Channel 4, на британскиот телевизиски канал. Документарецот беше напишан од добро познатиот критичар на Мајка Тереза Кристофер Хиченс, во ко-продукција со Тарик Али. Чатерџи и Хиченс беа единствените двајца официјални негодувачки сведоци на процедурата за беатификација на Мајка Тереза одржана од страна на римо-католичката црква во 2003.

## Приватен живот
Женет е со Зелфа Китлер, специјалист по психијатрија. Татко е на две деца.

## Надворешни врски
* Mother Teresa:The Final Verdict  Тука се достапни воведот и првите 3 поглавиа од неговата книга (англиски).
* Review of Chatterjee book  во Socialist Review
* Maternal Neglect Осврт врз 'Мајка Тереза: Последната пресуда' од Latha Menon

Категорија:Индиски писатели
Категорија:Британци со индиско потекло
Категорија:Бенгалци
Категорија:Живи луѓе
Категорија:Родени во 1958 година
Ангел на пеколот

*Оваа статија се однесува на телевизиски документарец. За моторџиската група, види [[Hells Angels]].*
мини
***Ангел на пеколот*** е 30-минутен телевизиски документарец на Би-Би-Си (BBC) од 1994 година за Мајка Тереза од Кристофер Хиченс, претходник на неговата книга, *Мисионерска поза* (*The Missionary Position*). Филмот тврди дека Мајка Тереза ги бодреше сиромашните да ја прифатат својата судбина, додека богатите ги претставуваше како повластени од Бога. Хиченс и Тарик Али го напишаа сценариото за документарецот.

Документарецот меѓу останатото наведува дека и покрај бројните високи донации, хосписите на Мајка Тереза воопшто не се промениле во текот на 25 години. Маry Loudon, поранешна волонтерка во болниците на Мајка Тереза, во документарецот вели дека тоа беа установи „во кои на оние кои умираат и засегнатите од болести не им се дава како ублажувач на болка ништо посилно од аспирин ... и каде валканите игли се мијат со ладна вода за потоа да бидат користени наново.“

## Наводи


## Надворешни врски
* ''Hell's Angel'' на Интернет база на податоци за филмови (IMDB)

Категорија:Британски документарни филмови
Категорија:Мајка Тереза
Категорија:Филмови на англиски јазик
Замоците на Атлин и Данбајн

**Замоците на Атлин и Данбајн** (англиски: *The Castles of Athlin and Dunbayne*) е готски роман од британската писателка, госпоѓа Ен Редклиф, за првпат објавена во 1789 од Томас Хукам.
Случувањата во романот се сместени во моќен пејзаж што станува препознатлив во подоцнежните дела на госпоѓа Редклиф, со сложен клан на феудалци и мистериозни романтични интриги одиграни во уништени средновековни замоци. Секој од ликовите може да биде дефиниран по нивната страст: Ерл од Атлин, Осберт, е воден од страствената желба за одмазда на убиството на неговиот татко од раката на Малколм, баронот од Данбајн. Неговата сестра, Мери, се обидува да и одолее на страста кон Ејлин, велесопственик, но не од благородничко потекло (и според тоа воопшто невреден). Ејлин е воден од неговата страст за херојски подвизи со што би ја покажал својата љубов кон Мери. А пак Малколм е воден од неговата страст да го убие Осберт; неговиот подоцнежен подплан покажува дека неговата поголема страст е да ја поседува Мери. Иако страста на протагонистите доминира над заплетот, замоците и насловот се во центарот на раскажувањето, обезбедувајќи оригинална готска атмосфера.

Категорија:Британски романи
Сицилијанска романса

**Сицилијанска романса** (англиски оригинал: *A Sicilian Romance*) е готски роман од британската писателка Ен Редклиф. Книгата е воедно второ дело на авторката, и за првпат била објавена анонимно во 1790 година.
Заплетот се плети околу тубулентната историја на паднатите аристократи од куќата на Мацини, на северниот брег на Сицилија, проследена со турист кој станува интригиран од приказните на богаташот кој го сретнува во нивниот проколнат замок..
Кристофер Хиченс

**Кристофер Ерик Хиченс** (;  - ) — англиско-американски писател и новинар. Пишуваше како колумнист и книжевен критичар во списанијата *The Atlantic*, *Vanity Fair*, *Slate*, *World Affairs*, *The Nation*, *Free Inquiry*, и во други разновидни медиуми.

## Филмографија

* *[[Ангел на пеколот]]* (Hell's Angel) (1994; автор, раскажувач)-  телевизиски документарец
* *Дијана: Оплакувањето потоа* (Diana: The Mourning After) (1998; автор, раскажувач) -  телевизиски документарец
* *Судењата на Хенри Кисинџер*(The Trials of Henry Kissinger) (2002; интервијуиран) - документарен филм
* ''Hidden in Plain Sight'' (2003) (интервјуиран)
* *Koнфронтирајќи на Ирак: Конфликт и надеж* (Confronting Iraq: Conflict and Hope) (2005; interviewed)
* *Рај на Земјата: Подемот и падот на социјализмот* (Heaven on Earth: The Rise and Fall of Socialism) (2005; интервјуиран)
* *Дискусија со Ричард Доукинс: „Четирите јавачи„* (Discussions with Richard Dawkins: "The Four Horsemen") (2008; дискутант) 2 x 60 минутни епизоди
* *Колизија*: „Дали е христијанството ДОБРО за светот?„ (Colission: "Is Christianity GOOD for the World?") (2009; субјект, дискутант) - реалити документарец

## Наводи

Категорија:Американски новинари
Категорија:Американски Евреи
Категорија:Британски Евреи
Категорија:Апсолвенти на Оксфордскиот универзитет
Категорија:Скептици
Прозелитизам

**Прозетилизам** е поим кој потекнува од старогрчкиот јазик 'πρός' (накај, кон) и глаголот 'έρχομαι' (доаѓам). 

Прозелитизмот означува наметливо, насилно и фанатично врбување за една вера или политичка групација.
Поимот исто така ја означува горливоста на новообратениот и неговите, честопати фанатични настојувања да натера на преобраќање во неговата група што е можно повеќе нови членови (прозелити). 

Поимот прозелитизам е тесно поврзан со важни поими во христијанството и теологијата, како на пр. мисионерски налог, единство на Црквата, заедничко христијанско сведочење, екуменизам, дијалог. 

Во Стариот завет и Новиот завет прозелитизмот се сфаќа во позитивен контекст. Прозелит било лице кое од паганин се преобратил во еврејското верско, но честопати и национално заедништво. Меѓутоа во последните неколку децении поимот има попримено сосема негативно значење.

## Извори
* Нико Икиќ, „Прозелитизмот„ во Св. писмо и неговото сфаќање во светлината на екуменските односи, Obnovljeni život, Vol.49, No.1, февруари 1994. (хрватски)

Категорија:Религија
Романсата во шумата

**Романсата во шумата** (англиски: *The Romance of the Forest*) е готски роман напишан од британската писателка госпоѓа Ен Редклиф, за првпат објавен во 1791 година. Романот комбинира нишки од мистерија и сомнеж со истражувањето на тензијата помеѓу хендоизмот и моралноста и претставуваше прва најпозната и најуспешна книга за госпоѓа Редклиф, објавувана во четири едиции во првите три години. Беше пофалена од поетот Колериџ. Првото издание беше објавено анонимно во првата едиција.

Романот е сместен во римокатоличка Европа со диви страсти и кулни пејзажи. Ла Моте и неговата жена, бегајќи од неговите долгови во Париз, се заробени од бандити во една шума, ама сепак се поштедени, но за возврат треба да заштитуваат една убава девојка, Аделајн. Таа била затворена од нејзиниот татко, откако одбила да се придружи на калуѓерките, но бандитите што биле испратени да ја убијат се предомислиле во нивната задача. Новото семејство наоѓа прибрежиште во уништена опатија, каде што Аделајн наидува на мистерија. Кога сопственикот на опатијата, Маркизот, се враќа, заплетот се испреплетува во типичен готски стил, со тоа што Маркизот паѓа на убавината на Аделајн.

Во меѓувреме, Аделајн среќава шармантен млад маж, Теодор, и двајцата се вљубуваат еден во друг. Оваа опозиција, заедно со изненадувачките преврти во заплетот, во главно ја прават структурата на романот. Иако критичарите ова го сметаа за најдобро дело на госпоѓа Редклиф, сепак не е сместено во иста лига со *[[Италијанецот]]* и *[[Мистериите на Удлофо]]*; меѓутоа, *Романсата во шумата* беше многу, многу популарна во нејзино време и останува во печат дури и стотоци години подоцна. Предмет е на многу критички дискусии, претежно поради нагласување на феминизмот и влијанието на госпоѓа Редклиф врз понатамошните готски романи.

Категорија:Романи на Ен Редклиф
Хронологија

[thumb|222px|Книгата на [Јозеф Скалигер *De emendatione temporum* (1583) е почеток на модерната наука за хронологијата]]

**Хронологија** (од , „време“ и , „наука“) или **времеслед** — начинот на подредување на настани по временски редослед.

**Хронологијата** е наука која се занимава со сместување на настаните во времето. Хронологијата може да биде *споредбена* - таа која се занимава со сместување на одреден настан во однос на друг, со кој е поврзан или *апсолутна* - сместување на настани во точно одредени датуми во хронолошка ера. Распоредот на настани со точно одредени датуми од најран до најдоцен или обратно исто така може да се класифицира како хронологија.

## Наводи


Категорија:Грцизми
Глиф

**Глиф** — шара, графички облик, која ја препознаваме во одреден систем на пишување. Тој знак може да биде буква, цифра, интерпункциски знак или специјален знак.

## Наводи

Категорија:Симболи
Категорија:Зборови што ги нема во ТРМЈ
Категорија:Типографски знаци
Фелипе Гваман Пома де Ајала

thumb|300px|Авторот на пат кон Лима.
**Фелипе Гваман Пома де Ајала** (о. 1535 – по 1616) исто така **Гваман Пома** или **Хуаман Пома** бил староседелец на Перу, Инка, кој бил згрозен од шпанското однесување кон староседелското население во државата. Денес, Гваман Пома е значаен поради неговата ислустрирана хроника *[[Nueva Crónica y Buen Gobierno]]*.

## Наводи

## Користена литература
* Adorno, ''Guaman Poma: Writing and Resistance in Colonial Peru''. Austin: University of Texas Press, 2000. ISBN 978-0-292-70503-6
* Adorno, Rolena and Ivan Boserup, "The Making of Murúa's *Historia General del Piru*" in *The Getty Murúa: Essays on the Making of Martin de Murúa's 'Historia General del Piru,' J. Paul Getty Museum Ms. Ludwig XIII 16*. Edited by Thomas Cummins and Barbara Anderson. Los Angeles: Getty Research Institute, 2008.
* Fane, Diana, ed. *Converging Cultures: Art & Identity in Spanish America.* New York: Harry N. Abrams, 1996. ISBN 0-87273-134-0. 
* Guamán Poma de Ayala, Felipe, author. Christopher Wentworth Dilke, ed. *Letter to a King: A Peruvian Chief's Account of Life Under the Incas and Spanish Rule.* Boston: E. P. Dutton, 1978. ISBN 978-0-525-14480-9.

## Дополнителна литература
* Guaman Poma, *The First New Chronicle and Good Government*, trans. Roland Hamilton. Austin: University of Texas Press, 2009. ISBN 978-0-292-71959-0

## Поврзано
* Фрај Мартин де Муруа
* Инка Гарсиласо де а Вега
* Таки Ункуј

Категорија:Инки
Категорија:Шпанска колонизација на Америка
Паулу Инка

right|thumb|Паулу Инка.

**Паулу Инка** (1518-1549) била марионета Сапа Инка после претходниот марионета Сапа Инка Манко Инка Јупанки. Овој Сапа Инка се побунил против шпанското колонизирање и ја преместил престолнината во Вилкамабма, Перу.

Тој бил син на Хуајна Капак и полубрат на Нинан Кујочи, Хуаскар, Атахуалпа, Тупак Хуалпа и Манко Инка Јупанки.

## Поврзано
* Сапа Инка
* Тавантинсују

Категорија:Сапа Инки
Категорија:Родени во 1518 година
Категорија:Починати во 1549 година
Кралски манастир Санта Марија де Гвадалупе

**Манастирот Санта Марија де Гвадалупе** (шпански: *Real Monasterio de Santa María de Guadalupe*) е манастир кој се наоѓа во Кацерес, Екстремадура, Шпанија. Во текот на повеќе од четири векови, манастирскиот комплекс бил најважните христијански светилишта во земјата. Денеска, тој е вклучен во списокот на светско и културно наследство во Европа.

Манастирот бил изграден во текот на 13 век. Според легендата, некој овчер на брегот на реката Гвадалупе пронашол статуа на Света Гвадалупе, која по се изгледа била сокриена од страна на месните жители по инвазијата на муслиманите на полуостровот во почетокот на 8 век. На местото каде што била откриена, денеска има капела.

## Наводи
* Materials from the World Heritage website

Категорија:Згради и градби во Екстремадура
Категорија:Светилишта на Богородица Марија
Категорија:Францискански манастири во Шпанија
Категорија:Светско наследство во Шпанија
Категорија:Манастири во Шпанија
Категорија:Базилики во Шпанија
Категорија:Цркви од 13 век
Вале де лос Каидос

**Вале де лос Каидос** (шппански: *Valle de los Caídos*) е национален монументален комплекс во општината Сан Лоренцо де Ел Ескоријал, провинција Мадрид, Шпанија. Во превод, Вале де лос Каидос значи „долина на паднатите“ или „Опатијата на Светиот Крст“ (шпански: *Abadía de la Santa Cruz del Valle de los Caídos*). Комплексот се наоѓа 9 километри северно од Ескоријал.

Тој бил изграден по наредба на Франсиско Франко, за да по неговата смрт биде погребан таму заедно со Хосе Антонио Примо де Ривера, еден од основачите на Шпанската фаланга, како и уште 33.872 луѓе кои биле убиени или загинати за време на Шпанската граѓанска војна. Според указот издаден на 1 април 1940 година, гробницата и католичката базилика биле изградени во спомен за загинатите во војната. Целиот комплекс започнал да се гради во 1940 година, но целосно бил отворен односно завршен во 1959 година. Архитекти на проектот се Педро Мугуруса и Диего Мендес.

Опатијата се состои од две главни згради. Во првата, која се наоѓа поблиску до Крстот е т.н. бенедиктинска опатија, а другата главно е за туристички цели во која се наоѓаат монасите. Комплексот се простира на околу 300 метри должина и 150 метри ширина. Веднаш до опатијата се наоѓа гробницата на монасите, која е затворена за посетителите.

## Наводи

## Надворешни врски

* WAIS Forum on Spain, 2003: "Spain: the Valley of the Fallen": includes quote from Franco's decree, April 1, 1940
* El Valle de los Caidos : an apologetic account (in Spanish)
* Valley of the Fallen  - Practical visitor information and Photos.
* http://skyscraperpage.com/cities/?buildingID=1027 
* The Valley of the Fallen - History and Photos.
* Ralph Harrington, "El Valle de los Caídos: a study in remembrance and revenge" 
* Spain To Uncover Past In 'Valley Of The Fallen' - All Things Considered, NPR

Категорија:Базилики во Шпанија
Категорија:Споменици во Шпанија
Категорија:Шпанска граѓанска војна
Категорија:Бенедиктински манастири во Шпанија
Црква Санта Еулалија

**Црквата Санта Еулалија ** (шпански: *Catedral de Santa Eulalia*) е црква која се наоѓа во Барселона, Каталонија, Шпанија. Таа е седиште на архиепископот на Барселона, Храмот бил изграден во периодот од 13 век до 15 век, и денеска е во готска архитектура. Некои елементи од неоготската архитектура биле додадени кон 19 век. Катедралата била изградена врз поранешна капела која датирала од времето на Визиготите, кој пак бил посветен на Апостол Јаков. Како таква се задржала до 1058 година. Моштите на Света Еулалија се погребани во денешната катедрала.

## Галрија

image:Santaeulaliabarcelona224.jpg|Катедралскиот план
image:Porta claustre catedral de Barcelona.jpg|Порта
image:Barcelona Cathedral Interior - Altarpiece of our Lady of the Rosebush - Agusti Pujol 1617-1629.jpg|Капела
image:Crypt of Santa Eulalia.jpg|Санта Еулалија
Barcelona Cathedral - The fountain of the cloister.jpg|Манастир
Barcelona Cathedral Interior - carved choir stalls.jpg| 
image:Creatity.com_st_eulalia_fontain.jpg |Фонтана
image:Garden06390019.JPG|Градина
Image:Cathedral of Santa Eulalia - gargoyle 01.jpg|
Barcelona Cathedral Interior - Capella de Sant Ramon de Penyafort.jpg|


## Наводи

## Надворешни врски

* Официјална страница 

Категорија:Катедрали во Шпанија
Категорија:Катедрали во Каталонија
Категорија:Цркви во Барселона
Категорија:Знаменитости во Барселона
Категорија:Базилики во Шпанија
Валтер Ниг

**Валтер Ниг** — швајцарски реформиран теолог и историчар на црквата.

Ниг студирал филозофија и евангелска теологија на универзитетот во Гетинген, Лајпциг и Цирих. Во  Деникон крај Регенсдорф бил свештеник во тамошната црква, а во Цирих бил почесен професор за црковна историја.

Во своите книги на мошне длабок и суптилен начин портретирал бројни познати но и заборавени фигури од историјата на христијанството: светци, мислители, уметници и кривоверци. Дал важен придонес за екуменскиот пристап во христијанските конфесии.

Својата лична библиотека која броела илјадници книги низ целата негова куќа, ја дал во наследство на институтот за екуменски студии при универзитетот во Фрајбург.

## Дела
Делумен список на книгите напишани од Валтер Ниг:

* *Религиозниот момент кај Јохан Хајнрих Песталоци* (Das religiöse Moment bei Johann Heinrich Pestalozzi). De Gruyter, Berlin/Leipzig 1927
* *Големите светци* (Große Heilige). Artemis, Zürich 1946
* *Книга на кривоверците* (Das Buch der Ketzer). Artemis, Zürich 1949
** *Книга на кривоверците* (Das Buch der Ketzer)Diogenes Verlag AG, Zürich 1985 ISBN 978-3-257-21460-4
* *Малер вечниот. Медитации за религиозната уметност. Матијас Гриневалд - Микеланџело - Ел Греко - Рембрандт* (Maler des Ewigen. Meditationen über religiöse Kunst. Matthias Grünewald – Michelangelo – El Greco – Rembrandt). Artemis, Zürich 1951
* *Пророчки мислители* (Prophetische Denker). Artemis, Zürich 1957
** *Пророчки мислители - Не згаснувајте го Духот* (Prophetische Denker - Löschet den Geist nicht aus) Verlag DAS WORT, Rottweil 1986 ISBN 3-89201-004-8
* *Тајни мудрости. Мистичарскиот живот во евангелистичкото христијанство* (Mystisches Leben in der evangelischen Christenheit). Artemis, Zürich 1959
* *Големите не-светци*. (Große Unheilige) Walter, Olten 1980
* *Светци и поети* (Heilige und Dichter). Walter, Olten 1982
* *Мари Вард. Една жена која не се предава* (Mary Ward. Eine Frau gibt nicht auf). Don-Bosco, München 1983
* *Ѓаволот и неговите слуги* (Der Teufel und seine Knechte). Walter, Olten 1983

## Натамошна литература
* Walter Seidel: *Walter Nigg – ein Leben mit den Heiligen*. In: Walter Nigg: *[[Friedrich Spee|Friedrich von Spee]]. Ein Jesuit kämpft gegen den Hexenwahn*. Bonifatius, Paderborn 1991, S. 83–106, ISBN 3-87088-654-4
* Uwe Wolff: *„Das Geheimnis ist mein“. Walter Nigg – eine Biographie*. TVZ, Zürich 2009, ISBN 978-3-290-17509-2

## Надворешни врски
* ''Aus Liebe zu den Unvollkommenen'' Zum hundertsten Geburtstag von Walter Nigg
* ''Биограф на светци и кривоверци'' (германски) Ökumene-Institut eröffnet Walter-Nigg-Bibliothek

## Извори

Категорија:Швајцарски теолози
ISO 639-3

**ISO 639-3:2007**, „*Кодови за претставување на имињата на јазиците  Дел 3: Алфа-3 код за сеопфатно претставување на јазиците*“, е меѓународен стандард за јазични кодови во рамките на серијата ISO 639. Во стандардот се пропишани трибуквени кратенки за претставување на јазиците. Овој стандард е проширување на ISO 639-2 алфа-3 кодовите изработен со цел да се опфатат сите природни јазици. Стандардот е објавен на 5 февруари 2007.

Наменет е за широка примена, особено кај компјутерските системи што бараат поддршка за голем број јазици. Стандардот ги наведува сите јазици за кои постојат податоци, вклучувајќи ги живите и мртвите, древните и вештачките, поглавните и споредните, пишаните и непишаните. Меѓутоа тука не се опфатени реконструираните јазици како праиндоевропскиот.

Ова е надмножество составено од ISO 639-1 и од поединечните јазици во ISO 639-2. ISO 639-1 и ISO 639-2 се задржале на позначајните јазици кои се најчесто претставени во целокупното јазично творештво во светот. Бидејќи ISO 639-2 содржи и збирови од јазици, а Дел 3 не содржи, ISO 639-3 не е надмножество на ISO 639-2. Каде што постојат *B* и *T* кодови во ISO 639-2, ISO 639-3 ги користи *T*-кодовите.

Примери:

Конечната верзија на стандардот содржи 7589 записи (јазици). Јазиците се попишани во согласност со разни извори како: поединечни јазици заведени во 639-2, современи јазици од XV издание на Ethnologue, историски вариетети, древни јазици и вештачки јазици од Ентони Аристар од LINGUIST List, како и јазици препорачани од јавноста.

Преоѓањето од ISO 639-1 се врши со Список на ISO 639-1 кодови.

## Макројазици

Во ISO 639-2 which има 56 јазици што се сметаат за „макројазици“ во ISO 639-3 .

Некои од овие макројазици немале поединечен јазик по ISO 639-3 во кодниот збир на ISO 639-2, на пр. „ara“ (генерички арапски). Други како „nor“ (норвешки) веќе имале два поединечни дела во ISO 639-2 („nno“ (новонорвешки), „nob“ (букмол)).

Ова значи дека некои јазици (на пр. „arb“, стандарден арапски) кои по ISO 639-2 се сметале за дијалекти на еден јазик („ara“) сега се сместени во ISO 639-3 и во извесни ситуации се сметаат за поединечни јазици сами за себе.

Ова претставува обид за справување со вариететите кои се лингвистички различни, но говорниците ги сметаат за два облика на еден ист јазик, на пр. во случаи на диглосија.

На пример:
* http://www.sil.org/iso639-3/documentation.asp?id=ara  (генерички арапски, 639-2)
* http://www.sil.org/iso639-3/documentation.asp?id=arb  (стандарден арапски, 639-3)

Видете  за целосна листа.

## Збирни јазици
Некои често употребувани ISO 639-2 кодови не претставуваат поединечни јазици или сродни јазици (како макројазиците). Тие се сметаат за збирни јазици („колективи“) and are excluded from ISO 639-3.

## Поврзано
* ISO 639-2
* ISO 639-1

## Наводи

## Надворешни врски
* Регистарска служба на ISO 639-3 
* Список на древни и изумрени јазици  

#00639-3
Категорија:ISO 639
Црква Сант Пау дел Камп

**Црквата Сант Пау дел Камп ** (шпански: *Monasterio de San Pablo del Campo*) е црква која се наоѓа во Барселона, Каталонија, Шпанија. Манастирот или црквата е една од најстарите цркви во градот, посветена на Свети Петар. Во текот на историјата, храмот се наоѓал надвор од градот. Изградбата на храмот започнала кон крајот на 10 век.

## Надворешни врски
* Sacred-Destinations.com: Sant Pau del Camp

Категорија:Цркви во Барселона
Категорија:Манастири во Каталонија
Категорија:Храмови посветени на Свети Павле
VІІ македонски конгрес

**Седмиот македонски конгрес** на македонските друштва во Бугарија со својата работа започнал на 30 јули и заседавал до 5 август 1900 година.

## Делегати и работа

На овој когрес присуствувале 91 делегат, а меѓу нив биле и Гоце Делчев и Ѓорче Петров. *Седмиот конгрес* констатирал дека причините за недоразбирање помеѓу ТМОРО и *Врховниот Македонски Комитет* (Врховен македонско-одрински комитет) лежат во:

 
Од една страна бил *ВМК*, кои се залагал првенстевено за *дипломатија*, и неговата програма повеќе наликувала како да произлегува од:

 
## Решенија

На седмиот конгрес била покрената расправа со цел за да се дојде до согласие во програмите на двете организации и биле донесени следните начела:

*1. Македонското движење по својата природа е масовно.*

*2. Тоа не е и не може да биде дело на политиканти дипломати.*

*3. Автономијата на Македонија не треба да се поврзува со таа на кнежевството поради некакви идни комбинации.*

Врз овие начела кои биле прифатени од конгресот дошло до промена на уставо - статутарните акти  на *ВМК*. Со новиот устав организацијата го менува своето име во *Врховен Македонско - Одрински Комитет*.
 

 
## Наводи

7
Монтсерат (манастир)

**Санта Марија де Монтсерат** (шпански: *Monasterio de Montserrat*) е бенедиктинска опатија која се наоѓа на планината Монтсерат, во Каталонија, Шпанија. Во манастирот се наоѓа статуата Богородица од Монтсерат. Овде се наоѓа и истоимената библиотека која содржи издаваштво на книги чии ракписи се едни од најстарите на светот. Во манастирот се наоѓаат голем број на уметнички дела од познати сликари и вајари, вклучувајќи дела од Ел Греко, Салвадор Дали, Пабло Пикасо и многу други.

Првото споменување на манастирот датира кон крајот на 9 век. Во текот на 1025 година бил основан денешниот бенедиктински манастир, кој бил изграден во стил на романиката. Во 1592 година била изградена и осветена новата катедрала изградена во стил на ренесанса со елементи на готска архитектура. Во 1811 година манастирот бил опожарен од страна на војските на Наполеон. Така, под рушевини манастирот се наоѓал до 1844 година кога бил обновен.

## Наводи

## Надворешни врски
* Официјална страница
* Издавачка куќа ''de l'Abadia de Montserrat''
* Галерија

Категорија:Манастири во Каталонија
Категорија:Бенедиктински манастири во Шпанија
Категорија:Базилики во Шпанија
Питкернски Острови

**Питкернските Острови** (питкернски: *Pitkern Ailen*) или официјално **Питкернски, Хендерсон, Дјуси и Оено Острови** се група на четири вулкански острови во Тихиот Океан. Островите се дел од Британските прекуморски територии, додека порано биле британска колонија, последна во Океанија. Вкупната површина на островите е 18 квадратни милји и само Питкерн е населен, со само околу 60 жители.

## Галерија

Image:Bounty Bay Jetty 1970s.jpg|Бунти Беј во 1970
Image:Pitcairnlanding.jpg|Питкернски пејзаж
Image:Pitcairn Island.jpg|Питкернски Остров
Image:Henderson.JPG|Хендерсон Остров
Image:W W oeno island atol.png|Оено остров
Image:Stpaulspoint.jpg|Свети Паулус на Питкерн Остров
Image:Pitcairnvegetation.jpg|Гарнетс Риџ


## Надворешни врски

; Управа
* Влада на Питкерн 

; Патување
* Туристички портал на Питкерн 
* Туризам во Питкерн  
* Питкернски Острови 
* Водич за Питкерн

; Општо
* 
* Питкернски Острови 
* Питкернски Острови


Категорија:Островски земји
Сермон

**Сермон** беше 11 век војвода на Срем и локален гувернер во македонското царство на Самуил. Неговиот престој е веројатно во Sirmium (денес Сремска Митровица, Србија), каде што се произведува сопствената златни парички.thumb|250px

Категорија:Срем
Категорија:Самоилово Царство
Категорија:Прво Бугарско Царство
Категорија:Историја на Војводина
Категорија:Историја на Срем
Категорија:Починати во 1018 година
Катедрала Ла Сеу

**Катедралата Ла Сеу** или *катедралата во Палма де Мајорка*, (шпански: *Catedral de Santa María de Palma de Mallorca*) е катедрала и базилика која се наоѓа во истоимениот град, на островот Мајорка, Шпанија. Храмот бил изграден на местото каде порано се наоѓала џамија. Објектот е долг 121 метри, 55 метри широк и 44 метри висок. Катедралата со својата изградба започнала во времето на Џауме I од Арагон во 1229 година а завршила во 1601 година. Таа е во стил на готска архитектура со влијание на готски елементи од Северна Европа. Таа се наоѓа во непосредна близина на брегот на Средоземно Море, заштитена од ѕидините на стариот град. Во почетокот на XX век започнала обнова на катедралата. Како главен дизајнер бил избран Антони Гуади. Дел од неговите идеи биле прифатени. Сепак, во 1914 година Гуади го напуштил проектот по расправија со изведувачот.

## Надворешни врски
* Историја на катедралата 
* Катедрала Ла Сеу 
* Катедрала Ла Сеу на ''www.mallorcawebsite.com'' 
* Almudaina Palace 

 

Категорија:Катедрали во Шпанија
Категорија:Мајорка
Категорија:Градби претворени во цркви
Категорија:Базилики во Шпанија
Категорија:Поранешни џамии
Катедрала Ла Лагуна

**Катедралата Сан Кристобал де ла Лагуна**, (шпански: *Santa Iglesia Basílica-Catedral de San Cristóbal de La Laguna*) е катедрала и базилика која се наоѓа во истоимениот град, Тенерифе, Шпанија. Во неа се наоѓа седиштето на Бискупијата во Тенерифе. Изградбата на соборниот храм започнала во 1904 година а завршила во 1913 година. Храмот е посветен на Девица Лос Ремедиос. Ова е едно од најважните светилишта на Канарските Острови.

Во овој храм се наоѓаат останки од Алфонсо Фернандес де Луго, освојувачот на островот и основачот на градот. Храмот е изграден во стил на неокласицизам, неоготика и ренсанса. Од 1999 година, објектот е вклучен во списокот на светско и културно наследство на УНЕСКО.

## Наводи

## Надворешни врски

* Катедрала Ла Лагуна 

Категорија:Цркви од 20 век
Категорија:Тенерифе
Категорија:Катедрали во Шпанија
Категорија:Базилики во Шпанија
Категорија:Цркви во Тенерифе
Манастир Света Марија (Каракедо)

**Манастирот Света Марија** (шпански: *Monasterio de Santa María de Carracedo*) е манастир и базилика кој се наоѓа во близина на Каракедо, Провинција Леон, Шпанија. Во непосредна близина на манастирот минува т.н. Пат за Сантјаго, во Северна Шпанија. Првиот манастир бил основан во 990 година, во времето на Бермудо II, Крал на Кралство Леон и Кралство Галисија. Сепак, во 997 година манастирот бил разрушен по нападите на *Алманзор*.

Во 1138 година, по заповед на кралското семејство манастирот повторно бил обновен. Активен манастирскиот комплекс бил до 1835 година. Во 1929 година бил прогласен за национален историски споменик од културен интерес.

## Надворешни врски
* Translated from Spanish Wikipedia entry

* Манастирот на ''Arte-románico.com'' 
* Description by Julia Llamas Pérez 

## Галерија

File:Carracedo (Le) - Monasterio de Santa Maria 08.jpg
File:Carracedo (Le) - Monasterio de Santa Maria 09.jpg
File:Carracedo (Le) - Monasterio de Santa Maria 10.jpg
File:Carracedo (Le) - Monasterio de Santa Maria 12.jpg


 



Категорија:Манастири во Шпанија
Категорија:Базилики во Шпанија
Категорија:Цркви од 10 век
Каракедо
Менорска катедрала

**Катедралата Менорка** (шпански: *Catedral de Santa María de Ciudadela*) е катедрала и базилика која се наоѓа во истоимениот град, Шпанија. Катедралата била изградена по наредба на кралот Алфонсо III од Арагон, освојувачот на островот, во 1287 година, на местото на стара џамија.

Изградбата започнала во 1300 година а истатазавршила во 1362 година. Во 1795 година, со реставрацијата на старата епископија од Менорка која датирала од 5 век, соборниот храм бил прогласен како седиште за новата епархија. Во 1813 година, во времето на епископот Хуано била изградена фасадата во неокласицизам и елементи од готиката. Во внатрешноста на црквата пак се наоѓаат елементи од барокна архитектура, кои датираат од 17 век.

Во текот на Шпанската граѓанска војна, храмот бил разрушен во 1936 година, но по крајот на војната тој бил обновен под денешниот изглед.

## Наводи

 

Категорија:Катедрали во Шпанија
Категорија:Менорка
Категорија:Градби претворени во цркви
Категорија:Базилики во Шпанија
Категорија:Поранешни џамии
Бегонска базилика

**Бегонската базилика** (шпански: *Basílica de Nuestra Señora de Begoña*) е базилика која се наоѓа во Билбао, Шпанија. Таа е посветена на Света Бегона, заштитничка на градот. Базиликата започнала да се гради во текот на 16 век, а како главен дизајнер бил избран архитектот Санчес Мартинес де Арего. Во текот на 19 век била оштетена.

## Надворешни врски
* Официјална страна 
 

Категорија:Базилики во Шпанија
Категорија:Згради и градби во Билбао
Категорија:Светилишта на Богородица Марија
Ѕесе

[мини|десно|Гробот на Ѕесе (Кунг Ѓи) на Кофучиевите гробишта во [Ќуфу]]
**Ѕесе** (子思, Zǐsī; ~ 481–402 п.н.е.), родено име **Кунг Ѓи** (孔伋) — кинески филозоф, единствен внук на прочуениот Конфуциј. Ѕесе наводно бил учител на Менг-це и го напишал делото „Средниот пат“. Неговото почесно име е **Ѕесе** (子思子, „Учител Ѕесе“).
 
Дедо му воспоставил разлика помеѓу вистинско и претпоставено сознание, Ѕесе се задлабочувал во релативноста на човековите сознанија за универзумот. Се обидел да анализира што повеќе постапки, и сметал дека мудрите луѓе кои се свесни за нивните морални и интелектуални должности можат да ја пресликаат стварноста на универзумот во себеси.

## Поврзано
* Конфуцијанство
* Кинеска филозофија

## Наводи
* Пан, Фуен, „Ѕесе“ . „Енциклопедија на Кина“ (филозофско издание), I изд.

Категорија:Кинески филозофи
Категорија:Конфуцијанство
Категорија:Епистемолози
Категорија:Луѓе од времето на династијата Џоу
Категорија:Родени во 481 година п.н.е.
Категорија:Починати во 402 година п.н.е.
Категорија:Конфуцијанци
Базилика Канделарија

**Базиликата Канделарија** (шпански: *Basílica de Nuestra Señora de la Candelaria*) е базилика која се наоѓа во Канделарија, островот Тенерифе, Шпанија. Храмот е посветен на Богородица Канделарија.

Храмот се наоѓа на околу 20 милји од главниот град Санта Крус де Тенерифе. Секоја година, на 14 и 15 август во овој храм доаѓаат голем број на верници бидејќи датумот е поврзан со патронатот на градот, девица Канделарија која е светец заштитник на Канарските Острови., а како таква била прогласена во 1596 година од страна на кралот Филип II од Шпанија. Во исто време кралот христијанскиот храм го прогласил како *Кралско светилиште на Канделарија*.

Базиликата е дизајнирана од страна на архитектот Хосе Енрике Мареро Регаладо. Базиликата има капацитет од 5,000 верници кое означува дека е една од поголемите во Шпанија. Изградбата на денешниот објект започнала во 1949 а завршшила во 1959 година.

Храмот беше прогласен од Папа Бенедикт XVI, како Мала Базилика на 24 јануари 2011 година и официјално ги објави на 2 февруари истата година, се совпадна со празникот на Канделарија.

## Галерија

Image:Virgendecandelariacamarin02.jpg|Базилика Канделарија, слика на Света Канделарија.
Image:Candelaria BW 3.JPG|Базилика Канделарија
Image:Candelaria BW 4.JPG|Базилика Канделарија, фасада.
Image:Candelaria BW 1.JPG|Базилика Канделарија


## Наводи

## Надворешни врски
* Basílica de Nuestra Señora de Candelaria 
* The Black Madonna: Virgin of Candelaria

Категорија:Цркви од 20 век
Категорија:Римска архитектура
Категорија:Тенерифе
Категорија:Базилики во Шпанија
Категорија:Цркви во Тенерифе
Категорија:Светилишта на Богородица Марија
Базилика Нуестра Сенора де Атока

left|thumb|Нашата госпоѓа од Аточа
**Базиликата Нуестра Сенора де Атока** (шпански: *Basílica de Nuestra Señora de Atocha*) е базилика која се наоѓа во Мадрид, Шпанија. Таа е една од трите базилики во престолнината на Шпанија, заедно со Базилика Сан франциско ел Гранде и Базилика Исус де Мединацели. Старата црква била изградена во 1890 година во неовизантиска архитектура, но истата за време на Шпанската граѓанска војна била разрушена. По војната реконструкцијата на објектот завршил во 1951 година.

 

## Наводи

Категорија:Цркви во Мадрид
Категорија:Базилики во Шпанија
Овиедска катедрала

**Катедрала „Св. Спас“** () — римокатоличка катедрала која се наоѓа во Овиедо, Астурија, Шпанија. Катедралата претставува еден од ретките примери во светот каде при изградбата биле употребени поголем број на архитектонски стилови, од барокот до романиката, готиката и делови од ренесансата.

## Историја

Каедралата била основана од страна на кралот Фруела I во 781 година, а била проширена во 802 година во времето на астурскиот крал Алфонсо II, време кога градот бил престолнина на Кралството Астурија. Во текот на својата историја, катесдралата на неколкупати била реновирана, реконструирана и слично. Така, во XIII век, епископот Фернандо Алфонсо (1296-1301) ја обновил главната зграда, а неговиот наследник Фернандо Алварес (1302-1321) го започнал манастирот. Кон крајот на XIII век, Гутиере де Толедо започнал со изградба на новата готска базилика која била завршена од страна на неговиот наследник Гулиен. Диего Рамирес де Гусман (1421-1441) изградил два параклиса јужно од централната градба. Алфонсо де Паленцуела (1470-1485) ја довршил градбата, Хуан Даза (1497-1503) изградил односно подигнал подиум за хор, Валерано (1508-1512) ставил прозорци итн.

## Зграда

Во целина, катедралата е во стил на готика, но сепак во нејзината изградба како комплекс биле употребени и други архитектонски стилови. Таа е изградена во периодот од XIV век до XVI век во класичен стил.

## Наводи

* 

Категорија:Катедрали во Шпанија
Категорија:Готска архитектура
Катедрала
Категорија:Базилики во Шпанија
Категорија:Цркви од 8 век
Категорија:Цркви во Астурија
Ниуе

**Ниуе** (, ) — островска држава во Океанија. Често Ниуе се нарекува како „Карпа на Тихиот Океан“ и месното население ја нарекува државата „карпата“. Ова самоуправувачка држава во слободно здружение со Нов Зеланд и нема потполна независност. На чело на државата е Чарлс III како монарх на Велика Британија и англојазичните држави. Ниуе се наоѓа на 2.400 километри од Нов Зеланд помеѓу Тонга, Самоа и Куковите Острови. Голем дел од населението се Полинезијци. Главен град е Алофи со население од 610 жители.

## Поврзано
мини|лево|300п|Физичка карта на Ниуе
* Административна поделба на Ниуе
* Меѓународен аеродром Ниуе

## Наводи

## Библиографија
* Hekau, Maihetoe & al., *Niue: A History of the Island*, Сува: Институт за тихоокеански студии (УСП) и влада на Ниуе, 1982 [нема ISBN]
* Тригир, Едвард, „Ниуе: или Дивјачки Остров“ , *The Journal of the Polynesian Society*, том. 2, март 1893, стр.&nbsp;11–16 

## Поврзано
* Полинезија
* Океанија
* Кралство Нов Зеланд
* Ниуеански јазик

## Надворешни врски
; Влада
* Влада на Ниуе 
; Општо
* 
* Ниуе на UCB 
; Патување
* Туристичка канцеларија на Ниуе

*
Категорија:Држави во Океанија
Категорија:Островски земји
Категорија:Држави и територии настанати во 1974 година
Категорија:Населени места основани во 10 век
Нова Каледонија

**Нова Каледонија** (француски: *Nouvelle-Calédonie*) е прекуморски регион на Франција која се наоѓа во Меланезија во Океанија. Таа е составена од неколку острови. Вкупната површина на Нова Каледонија е 18.575 квадратни километри со вкупно население од 249.000 жители според пописот во 2009 година. Главен град на Нова Каледонија е Нумеја и службен јазик е францускиот. Уште откако ООН ја вметна Нова Каледонија во списокот на независни држави, во Нова Каледонија има дебата за тоа дали да биде државата независна и да се одржи референдум помеѓу 2014 и 2019 година.
left|300px|thumb|Топографска карта на Нова Каледонија.

## Наводи

*  (2007): A new model Gondwanan taxon: systematics and biogeography of the harvestman family Pettalidae (Arachnida, Opiliones, Cyphophthalmi), with a taxonomic revision of genera from Australia and New Zealand. *Cladistics* **23**(4): 337-361. 

## Белешки

## Поврзано

* Франција
* Океанија
* Меланезија

## Надворешни врски

* Официјален портал на НК 
* 


Категорија:Специјални територии на Европската Унија
Категорија:Прекуморски заедници на Франција
Категорија:Зеландија
Шин Фејн

[thumb|240px|Простории на Шин Фејн во [Трaлe, во областа Кери]]
**Шин Фејн** (ирски: Sinn Féin - “ние самите“) е назив за неколку националистички партии во Ирска. Всушност, се работи за политичко крило на ИРА (Ирска републиканска армија) и републиканска партија чиј основач е Артур Грифит. Партијата била основана во 1905 година и се води од идеологијата на социјализмот и ирскиот републиканизам, односно се залага за обединување на Република Северна Ирска со матичната држава Ирска.

Нејзините претставници се наоѓаат во Даил Еиран (Ирскиот парламент). 

## Наводи

Категорија:Ирска
Категорија:Северна Ирска
Категорија:Политички партии на Велика Британија
Категорија:Ирска
Категорија:Северна Ирска
Божиќен Остров

**Терирторијата Божиќен Остров** е територија на Австралија во Индискиот Океан. Островот се наоѓа 2600 километри северозападно од Перт, Австралија, 500 километри јужно од Џакарта и 975 километри од Кокосовите Острови.

Божиќниот Остров има вкупно население од 1.403 жители кои живеат главно во Флаинг Фиш Коув, Силвер Сити, Пон Сан и Драмсајт.

## Наводи

## Библиографија
* CIA World Factbook 2002
* Charles. W. Andrews, A Description of Christmas Island (Indian Ocean). *Geographical Journal*, **13(1)**, 17–35 (1899).
* Charles W. Andrews, A Monograph of Christmas Island, London,1900.
* National Library of Australia, The Indian Ocean: a select bibliography. 1979 ISBN 0-642-99150-2
* W. J. L. Wharton, Account of Christmas Island, Indian Ocean. *Proceedings of the Royal Geographical Society and Monthly Record of Geography*, **10 (10)**, 613–624 (1888).

## Поврзано
* Австралија
* Океанија

## Галерија

Податотека:Christmas Island Australia 76-mk.svg|Топографска карта на Божиќниот Остров
Податотека:Poonsaan2.jpg|Продавнички во Пон Сан
Податотека:Cococrb2.jpg|Кокосова краба на палма


## Надворешни врски
* Божиќен Остров
* Туристичка асоцијација на Божиќниот Остров
* Национален парк Божиќен Остров
* ''Акт на Божиќниот Остров 1958'' 
* 
* 


Категорија:Сојузни држави и територии на Австралија
Категорија:Држави и територии настанати во 1957 година
Силјан Аврамовски

**Силјан Аврамовски** (Скопје, ) — македонски полициски функционер. Во 2004 година бил министер за внатрешни работи на Македонија во владата предводена од Хари Костов.

## Животопис
Аврамовски е роден на 10 април 1960 година во Скопје. Завршил  Факултет за Безбедност во Скопје во 1983 година. По  дипломирањето, тој се вработил во МВР, каде што постепено напредувал, извршувајќи повеќе функции. Најпрво работел како приправник во испоставата на Службата за државна безбедност - Скопје, како инспектор во Карпош, а потоа како главен инспектор во Втората управа за спротивставување на меѓународен и внатрешен тероризам во Службата за државна безбедност.

Аврамовски потоа бил на функцијата помошник-началник на Втората управа за спротивставување на меѓународен и внатрешен тероризам во Службата за државна безбедност, а по оваа  функција тој станал Началник на Управата за контраразузнавање во ДБК, како и помошник Директор за оперативни работи на Управа за безбедност и контраразузнавање. По повеќегодишна работа и напредување во ДБК и УБК, од 3 февруари 2003 Аврамовски ја вршел и функцијата Директор на Управата за безбедност и контраразузнавање. Од 2 јуни 2004 до 17 декември 2004, Аврамовски бил Министер за внатрешни работи на Македонија. Се служи со францускиот јазик.

## Наводи

Категорија:Живи луѓе
Категорија:Политичари од Скопје
Категорија:Состав на Владата на Република Македонија од 2004
Категорија:Министри за внатрешни работи на Република Македонија
Категорија:Политичари од СДСМ
Категорија:Директори на Управата за безбедност и контраразузнавање на Македонија
Категорија:Апсолвенти на универзитетот „Св. Кирил и Методиј“
Кукови Острови

**Куковите Острови**  (куковоостровски маорски: *Kūki 'Āirani*) се самоуправувачка држава во слободна соработка со Нов Зеланд. Вкупната површина на државата е 240&nbsp;км2, но покрива 1,8 милиони&nbsp;км2 океан.

Главниот центар на населението е островот Раротонга каде се наоѓа и меѓународниот аеродром. Вкупниот број на населението е 14.153 жители, од кои 5.445 живеат во главниот град Аваруа. Потомци на куковоостровците има и во Нов Зеланд на Северниот Остров. Во 2006 година се изјасниле околу 58.008 Маори во Нов Зеланд како потомци од Куковите Острови. Со повеќе од 90.000 посетители, во Куковите Острови туризмот е главната гранка.

## Наводи

## Поврзано
* Куковите Острови на Олимписките игри
* Полинезија
* Нов Зеланд
* Океанија

## Надворешни врски

* Влада на Кукови Острови
* CookВлада на Кукови О.
* Шеф на држава и кабинет 
* Туризам на Кукови Острови 
* 
* Кукови Острови на UCB 


Категорија:Поранешни колонии на Британија

Категорија:Држави во Океанија
Категорија:Островски земји
Категорија:Држави и територии настанати во 1965 година
Црква Санта Марија (Аликанте)

**Базиликата Санта Марија** (шпански: *Basílica de Santa María*) е базилика која се наоѓа во Аликанте, Шпанија. Христијанскиот храм бил изграден во периодот од 14 век до 16 век во готска архитектура. Во 2007 година, по барање на градот кон Светата Престолнина, црквата била унапредена во чин на базилика.

## Надворешни врски
* Santa María Church. Alicante  by Federico Iborra Bernad and Arturo Zaragozá Catalán. GOTHICmed: A Virtual Museum of Mediterranean Gothic Architecture.
* http://www.alicante-ayto.es/cultura/edificios_singulares/santa_maria.html 

## Наводи

 

Категорија:Аликанте
Категорија:Базилики во Шпанија
Сојуз на стопански комори на Македонија

десно|мини|150px|Лого на Сојузот на стопански комори на Македонија

**Сојузот на стопански комори на Македонија** е најголемата независна деловна организација во Македонија. Формирана како невладина и непрофитна организација ССК ги промовира и застапува бизнис интересите на илјадници компании членови и ги поврзува со над 1000 национални, регионални и интернационални институции и организации. Сојузот има за цел да ја зголемува на конкурентноста на компаниите членови на Комората, унапредување на македонското деловно опкружување и зголемување на продажбата на производите на компаниите на глобалниот пазар. Претседател на комората е Данела Арсовска.

## Организација
Како органи на комората се:
* Собрание
* Управен одбор
* Надзорен одбор
* Претседател
* Извршен директор

## Комори
Во Сојуз на стопански комори здружени се девет комори:
* Индустриска комора
* Трговска комора
* Услужна комора
* Агро-бизнис комора
* ИКТ комора
* Туристичко-угостителска комора
* Сметководствена коморa
* Градежна комора
* Македонска комора за посредување во промет во недвижности

## Наводи

## Надворешни врски
* Официјално мрежно место 

Категорија:Сојуз на стопански комори на Македонија
Категорија:Macedonian Chambers of Commerce
Црква Санта Марија дел Мар

**Црквата Санта Марија дел Мар** (шпански: *Santa María del Mar*) е црква која се наоѓа во Барселона, Каталонија, Шпанија. Црквата била изградена во периодот од 1329 до 1383 година. Градбата претставува исклучителен пример за каталонската готска архитектура, како една од најневообичаените згради во средниот век.

Објектот зџа првпат се споменува во 998 година. Неговата изградба била промовирана од страна на Бернат Лул, кој во 1324 година бил назначен за одговорен на црквата. Градежните работи започнале на 25 март 1329 година, а камен темелник на храмот бил поставен од страна на кралот Алфонсо IV од Арагон. За главен архитект бил назначен Беренгер де Монтагут, назначен за дизајнирање на зградата и Рамон Деспиг. Во 1379 година храмот бил зафатен од пожар, по кое објектот бил реновиран и конечно на 15 август 1383 година проектот бил целосно завршен. Во 1428 година, од земјотресот бил уништен розетниот прозорец. Новиот прозорец бил изработен во 1459 година и по една година било додадено и стаклото. Сликите и барокниот олтар биле уништени во пожар од 1936 година. Параклисот бил изграден во текот на 19 век.

## Наводи

## Надворешни врски
* 360º панорама од црквата 
* Фотографии

Категорија:Цркви во Барселона
Категорија:Знаменитости во Барселона
Категорија:Цркви од 14 век
Категорија:Базилики во Шпанија
Остров Норфолк

**Норфолк ** (, норфолшки: *Norfuk Ailen*) е мал остров во Океанија помеѓу Австралија, Нов Зеланд и Нова Каледонија. Задно со двата соседни острови, тие ја формираат територијата која е под управа на Австралија. Норфолшкиот бор е симбол за земјата, кој е и на знамето на територијата. Главен град е Кингстон и службени јазици се англискиот и норфолшкиот јазик.

## Историја
Островот првобитно бил населен од источните Полинезијци. Со доаѓањето на Британците (прв бил капетанот Џејмс Кук во 1774 година.), островот станал казнена колонија, кратко време и војна база. Околу половина од денашното население се потомци на доселеници од Питкернските острови, кои тука се преселиле поради големата пренаселеност во 1856 година.

## Поврзано
* Австралија
* Океанија

## Користена литература
* Anderson, Atholl J., *The Prehistoric Archaeology of Norfolk Island, Southwest Pacific*, Canberra, Australian National Museum, 2001.
* Andrew Kippis, *The Life and Voyages of Captain James Cook*, Westminster 1788, Reprint London and New York 1904, pp.&nbsp;246 ff
History of penal settlements:
* Clark, Manning, *A History of Australia*, Vols. I–III, Melbourne, Melbourne University Press, 1962, 1968, 1973.
* Clarke, Marcus, *For the Term of his Natural Life* (novel)
* Hazzard, Margaret, *Punishment Short of Death: a history of the penal settlement at Norfolk Island*, Melbourne, Hyland, 1984. (ISBN 0-908090-64-1)
* Hughes, Robert, *[[The Fatal Shore]]*, London, Pan, 1988. (ISBN 0-330-29892-5)
* Wright, R., *The Forgotten Generation of Norfolk Island and Van Diemen's Land*, Sydney, Library of Australian History, 1986.

## Белешки

## Надворешни врски

; Влада
* Влада 
* Австралиски одел за транспорт и услуги 
; Општо
* 
* 
; Travel
* Водич низ островот Норфолк 


Категорија:Сојузни држави и територии на Австралија

Категорија:Изгаснати вулкани
Ака-бо

**Ака-бо** или само **Бо** е мртов јазик ос северната група на големоандамански јазици. Се зборувал на источното средно крајбрежје на островот Северен Андаман и на Севериот Гребенски Остров на Андаманските Острови, кои се под управа на Индија.

Жената по име Боа била последиот човек што имал некакви сеќавања од овој јазик, почината во јануари 2010, на околу 85 годишна возраст.

## Наводи

## Надворешни врски

* „Погребан уште еден древен јазик“ - Он.нет 
* Извештај за јазикот Ака-бо на Ethnologue 

Категорија:Андамански јазици
Категорија:Мртви јазици во Азија
Категорија:Аглутинативни јазици
Категорија:Јазици во Индија